**NORAKSTS**

Limbažos

**PASKAIDROJUMA RAKSTS**

**Limbažu novada pašvaldības 2021. gada 28. oktobra saistošajiem noteikumiem Nr. 15**

 **“Par maznodrošinātas mājsaimniecības ienākumu sliekšņa noteikšanu Limbažu novadā”**

|  |  |
| --- | --- |
| **Paskaidrojuma raksta sadaļa** | **Informācija** |
| 1. Projekta nepieciešamības pamatojums | Administratīvi teritoriālās reformas rezultātā Limbažu novada pašvaldības teritorijā spēkā ir 3 saistošie noteikumi, kuri nosaka maznodrošinātas mājsaimniecības ienākumu slieksni. Sociālo pakalpojumu un sociālās palīdzības likuma Pārejas noteikumu 40. punkts nosaka, ka ne ilgāk kā līdz 2021. gada 31. decembrim piemērojami esošajos pašvaldību saistošajos noteikumos noteiktie sociālās palīdzības pabalstu veidi, izņemot pabalstu garantētā minimālā ienākumu līmeņa nodrošināšanai. Pašvaldībām ir pienākums izdot jaunus saistošos noteikumus attiecība uz sociālās palīdzības saņemšanu, kuri spēkā ir ar 2022. gada 1. janvāri. Viena vienota normatīvā akta izdošana Limbažu novada administratīvajā teritorijā nodrošinās skaidrus un pārskatāmus kritērijus ienākumu un materiālā stāvokļa izvērtēšanai mājsaimniecībai, sociālo pabalstu saņemšanas administrēšanu, ievērojot visu iedzīvotāju intereses visā novada teritorijā kopumā. |
| 2. Īss projekta satura izklāsts | Noteikumi nosaka maznodrošinātas mājsaimniecības ienākumu slieksni Limbažu novadā. |
| 3. Informācija par plānoto projekta ietekmi uz pašvaldības budžetu | Budžeta pieaugums attiecīgajam pabalsta mērķim: Maznodrošinātas mājsaimniecības ienākumu slieksnis:netiek ietekmēts pašvaldības budžets. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu piemērošanai jāvēršas Limbažu novada Sociālajā dienestā. |
| 6. Informācija par konsultācijām ar privātpersonām | Nav notikušas. |

Limbažu novada pašvaldības

Domes priekšsēdētājs /paraksts/ D.Straubergs

**Noraksts PAREIZS**

Limbažu novada Centrālās administrācijas

Administratīvās nodaļas vadītāja A.Kamala

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**